રઘુ (હિમેશ રેશમિયા) સુપારી લઈને કામ કરનારો એક કિલર છે. જોકે તેના પોતાના સિદ્ધાંતો છે અને એ સિદ્ધાંતોમાં તે હંમેશાં સચ્ચાઈનો સાથ લે છે. અન્ડરવલ્ર્ડમાં પણ જો કંઈ ખોટું થાય તો તે ચલાવી નથી લેતો. રઘુ ગર્લફ્રેન્ડ તારા (ફારાહ કરીમી) માટે કંઈ પણ કરી શકે એમ છે, પણ એક દિવસ રઘુ અને તારા વચ્ચે એક મોટી મિસઅન્ડરસ્ટૅન્ડિંગ સર્જાય છે, જેને કારણે બન્ને ઝઘડીને છૂટાં પડી જાય છે. એકલી પડ્યા પછી તારા પોતાના એક ફેસબુક-ફ્રેન્ડનો વિશ્વાસ કરીને ફ્રેશ થવાના ઇરાદે તેની પાસે આયરલૅન્ડ જાય છે અને આયરલૅન્ડમાં હવે તે ફસાઈ જાય છે. કયા કારણે તારાને ફસાવવામાં આવે છે અને તારા પાસેથી શું વસૂલવાની દાનત રાખવામાં આવે છે એના વિશે તારા બિચારી કંઈ જાણતી નથી. હવે વાત પહોંચે છે રઘુ પાસે અને રઘુ આયરલૅન્ડ પહોંચે છે. આયરલૅન્ડમાં જૂની અદાવત સાથે જંગ ખેલાવાનો શરૂ થાય છે.